el en en el el el el el el el el el en el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el fr sv ru el en en en en el en en en en en en en en en en en
Δεν κάνουμε κρατήσεις, επιλέγετε μόνο σας τη θέση που σας αρέσει κατά την άφιξη σας. Υπάρχουν θέσεις οριοθετημένες με φυσική σκια από αναρριχόμενα φυτά και υπάρχουν θέσεις που οριοθετούνται από δέντρα όπως ελιές, μουριές, λεύκες κ.α.
Αν έρθω και δε βρω κάποια θέση?
Αυτό είναι δύσκολο να συμβεί καθώς το κάμπινγκ είναι 28 στρέματα. Σίγουρα θα βρείτε κάποιο σημείο για να κατασκηνώσετε. Για να είστε όμως πιο σίγουρος για τη σκιά, καλό είναι να φέρετε ένα σκίαστρο μαζί σας που θα μπορέσετε να το δέσετε περιμετρικά στα δέντρα. Επίσης, οι αναχωρήσεις είναι έως τις 12 το μεσημέρι, οπότε αν έρθετε εκείνη την ώρα είναι πιθανό να βρείτε μια θέση που μόλις έχει ελευθερωθεί από κάποιον άλλον κατασκηνωτή.
Μπορεί να έχω θέση που δεν έχει σκιά όταν έρθω?
Την υψηλή περίοδο ειδικά τις ημέρες κοντά στο δεκαπενταύγουστο υπάρχει η πιθανότητα, να υπάρχει διαθέσιμη μόνο θέση με περιορισμένη σκίαση. Συμβουλευτικά, θα ήταν καλό να φέρετε κάποιο σκίαστρο μαζί σας για να έχετε σκια καθ’ όλη τη διάρκεια της ημέρας.
Έχει κάθε θέση πρόσβαση σε ηλεκτρικό ρεύμα?
Υπάρχει δυνατότητα χρήσης ρεύματος σε όλες τις θέσεις. Υπάρχουν ρευματολήπτες με 16A και 220V ανά 4 θέσεις. Θα χρειαστείτε σίγουρα κάποια  μπαλαντέζα 5- 10 μέτρων.
Επιτρέπονται τα κατοικίδια στο κάμπινγκ?
Είναι ευπρόσδεκτα εφόσον τηρούνται όλοι οι κανόνες υγιεινής και ησυχίας. Επιτρέπεται η παραμονή τους στο χώρο της κατασκήνωσης, αλλά όχι μέσα στα ενοικιαζόμενα καταλύματα. Μπορούν να παραμείνουν έξω από το ενοικιαζόμενο κατάλυμα δεμένα εφόσον δεν ενοχλούν. Πρέπει να συνοδεύονται πάντα με λουρί και να φροντίζετε άμεσα για τα περιττώματα τους. Επίσης δεν επιτρέπεται να τα αφήνετε μόνα τους δεμένα χωρίς επίβλεψη.
Tο ΒΒQ επιτρέπεται εάν πληρούνται οι εξής προϋποθέσεις: Δεν έχει δυνατό αέρα, υπάρχει διαθέσιμο νερό κοντά στην ψησταριά και δεν ενοχλούνται οι γειτονικοί κατασκηνωτές. Δεν επιτρέπεται το άναμμα φωτιάς στο έδαφος ή στην παραλία.
Δεν υπάρχουν κοινόχρηστες ψησταριές, η κοινόχρηστη κουζίνα διαθέτει μόνο εστίες υγραερίου.
Υπάρχει διαθέσιμη κοινόχρηστη κουζίνα με πάγκους, νεροχύτες, ρεύμα, ψυγεία, καταψύκτες και εστίες υγραερίου.
Παρέχονται σκεύη μαγειρικής και σερβιρίσματος για τη χρήση της κοινόχρηστης κουζίνας?
Όχι, θα πρέπει να φέρετε τα δικά σας σκεύη. Την ώρα που μαγειρεύετε είναι υποχρεωτική η παρουσία σας στο χώρο της κουζίνας.
Τι παροχές εστίασης έχει το κάμπινγκ?
Εστιατόριο : Η κουζίνα σερβίρει καθημερινά πιάτα της παραδοσιακής ελληνικής κουζίνας, καθώς και σνακς φτιαγμένα από αγνά και φρέσκα υλικά. Μπορείτε να απολαύσετε καθημερινά το πρωινό σας στο χώρο της πισίνας με θέα τη θάλασσα. Στον κατάλογο θα βρείτε τέσσερα διαφορετικά μενού πρωινού για όλες τις προτιμήσεις.
Κατά τη διάρκεια της ημέρας σερβίρουμε σαλάτες με λαχανικά από τοπικούς παραγωγούς και γευστικά σνακς όπως club sandwich , pizza και χειροποίητα burger. Από το μεσημέρι και μετά μπορείτε να γευτείτε τα μαγειρευτά μας πιάτα με γεύσεις από την Ελλάδα σε πολύ προσιτές τιμές. Επιπλέον, καθόλη τη διάρκεια της ημέρας μπορείτε να δοκιμάσετε τα κρεατικά μας στη σχάρα από φρέσκα κρέατα.
Ωράριο λειτουργίας την υψηλή περίοδο: 09.00 – 23.00
Bar : Το μπαρ σερβίρει καφέ της Hausbrandt κοντά στην πισίνα ή στον διαμορφωμένο χώρο κάτω από τις σκιερές μουριές. Για τους μικρούς μας κατασκηνωτές υπάρχει πάντα διαθέσιμος φρεσκοστυμμένος χυμός πορτοκάλι, παγωτό & μεγάλη ποικιλία χυμών smoothies με φρέσκα φρούτα εποχής. Στον κατάλογο του μπαρ θα βρείτε ποικιλία από ποτά, μπύρες & δροσερά κοκτέιλ .
Ωράριο λειτουργίας την υψηλή περίοδο: 09.00 – 02.00
Υπάρχει super market κοντά?
Tο μίνι μάρκετ του κάμπινγκ διαθέτει φρέσκο ψωμί , κατσικίσιο και αγελαδινό γάλα, γιαούρτια, τυριά, φρούτα, δημητριακά & σφολιάτες από νωρίς το πρωί. Επίσης θα βρείτε είδη πρώτης ανάγκης, είδη κάμπινγκ, χαρτικά, τσιγάρα, απορρυπαντικά, παιχνίδια και βιβλία για τα παιδιά.
Μεγαλύτερα supermarket έχει σε απόσταση 3-5 km. Επίσης, στο Γύθειο θα βρείτε MyMarket καθώς και πολλά κρεοπωλεία με ποιοτικά κρέατα.
Πώς μπορώ να έρθω?
Ο πιο εύκολος τρόπος να φτάσετε στο Γύθειο είναι οδικώς με αυτοκίνητο (3 ώρες από Αθήνα) ή με το ΚΤΕΛ (4-4.5 ώρες από Αθήνα).
Εάν δεν έχω αυτοκίνητο, πως μπορώ να μετακινηθώ στην περιοχή?
Για τις μετακινήσεις σας υπάρχει λεωφορείο του ΚΤΕΛ που κάνει στάση έξω από το κάμπινγκ από και προς το Γύθειο 3 φορές την ημέρα. Μπορείτε επίσης να ενοικιάσετε ποδήλατο, ταξί ή αυτοκίνητο (απευθυνθείτε στη ρεσεψιόν) αλλά όχι μηχανάκι.
Η παραλία είναι κοντά? Είναι οργανωμένη?
Το κάμπινγκ βρίσκεται πάνω στην παραλία σε απόσταση 50-200μ από την αμμουδιά.  Η απέραντη παραλία του Μαυροβουνίου φιλοξενεί τις χελώνες καρέτα-καρέτα το καλοκαίρι και έτσι το σημείο μπροστά από το κάμπινγκ παραμένει φυσικής ομορφιάς χωρίς ξαπλώστρες και ομπρέλες. Σε περίπτωση που δεν επιθυμείτε να φέρετε τα δικά σας πράγματα το μινι μάρκετ μας σας παρέχει οικονομικές λύσεις ηλιοπροστασίας.
Η θάλασσα είναι κατάλληλη για παιδιά?
Σύμφωνα με τα αποτελεσματα των αναλύσεων του νερού της θάλασσας, η ποιότητα του είναι εξαιρετική.  Για λίγα μέτρα είναι ρηχή, αλλά στη συνέχεια βαθαίνει.
Η παραλία είναι αμμώδης ή με πέτρες?
Η παραλία είναι αμμώδης με μικρά πετραδάκια.
Υπάρχει ναυαγοσώστης στην παραλία?
Η παραλία δεν είναι οργανωμένη και δεν διαθέτει ναυαγοσώστη μπροστά από το κάμπινγκ.
Τι ασχολίες υπάρχουν για τα παιδιά?
Για τους μικρότερους κατασκηνωτές μας υπάρχει παιδαγωγός με πρόγραμμα δημιουργικής απασχόλησης στο χώρο του μικρού παιδότοπου από τις 14:00 – 21:00 καθημερινά. Το πρόγραμμα με τις δραστηριότητες, κατασκευές και τα παιχνίδια αναρτάται στους κοινόχρηστους χώρους. Μπορούν να συμμετέχουν όλα τα παιδιά από 3 έως 12 ετών.
Για τα μεγαλύτερα παιδιά το κάμπινγκ διαθέτει παιδική χαρά, beach volley, ενοικιαζόμενα ποδήλατα, ενώ μπορούν να ενοικιάσουν εξοπλισμό και να κάνουν μαθήματα windsurfing στη σχολή κοντά στο κάμπινγκ.
Όλα τα παραπάνω συμπεριλαμβάνονται στις δωρεάν παρόχες του κάμπινγκ μόνο για τους κατασκηνωτές μας.
Τι δραστηριότητες υπάρχουν για τους ενήλικες?
Κατά την υψηλή περίοδο πραγματοποιούνται διάφορες εκδηλώσεις/δραστηριότητες όπως εκμάθηση χορών, αεροβική, ελληνικές βραδιές, karaoke & συναυλίες.
Εάν φτάσω μετά το κλείσιμο της ρεσεψιόν, μπορώ να κατασκηνώσω?
Θα πρέπει να ενημερώσετε εγκαίρως τη ρεσεψιόν ότι θα φτάσετε αργά, γιατί θα χρειαστεί να αφήσετε το δελτίο της αστυνομικής σας ταυτότητας ή το διαβατήριο σας στο μπαρ.
Το επόμενο πρωί πρέπει να πάτε στη ρεσεψιόν του κάμπινγκ, για τις περαιτέρω διαδικασίες.
Μέχρι τι ώρα μπορώ να μπω με το αυτοκίνητο μου στο κάμπινγκ?
Οι μπάρες ασφαλείας κλείνουν στη 01:00 μετά τα μεσάνυχτα και ανοίγουν στις 8:00 το πρωί. Μετά το κλείσιμο της πύλης των οχημάτων μπορείτε να εισέλθετε μόνο πεζοί.
Μπορώ να κυκλοφορώ στο κάμπινγκ με το αυτοκίνητο?
Κατά τη διάρκεια της ημέρας μπορείτε να εισέλθετε με το αυτοκίνητο, μόνο εάν το έχετε ήδη δηλώσει στη ρεσεψιόν και σας έχει δοθεί η ειδική μαγνητική κάρτα που ανοίγει τις μπάρες. Η ρεσεψιόν μπορεί να σας ανοίξει τις μπάρες να περάσετε με το αυτοκίνητο εάν δεν έχετε κάρτα μόνο για να φορτώσετε/ξεφορτώσετε τον εξοπλισμό σας κατά την άφιξη και την αναχώρηση σας.
Η άσκοπη μετακίνηση με το αυτοκίνητο εντός του κάμπινγκ δεν επιτρέπεται για κανέναν.
Πού μπορώ να παρκάρω?
Εάν θέλετε το αυτοκίνητο σας μέσα στο κάμπινγκ, μπορείτε να προμηθευτείτε την ειδική κάρτα για τις μπάρες ασφαλείας και να το παρκάρετε μόνο μέσα στα όρια της θέσης σας ή μπροστά/δίπλα από το κατάλυμα σας. Οι σκηνές Navajo που βρίσκονται κοντά στη θάλασσα δε διαθέτουν χώρο για το αυτοκίνητο και συνεπώς δεν μπορείτε να το έχετε κοντά σας.
Εάν δεν θέλετε το αυτοκίνητο μέσα στο κάμπινγκ, μπορείτε να το παρκάρετε στον περιφραγμένο χώρο 200 μ από το κάμπινγκ με χρέωση 2 ευρώ ημερησίως.
Ποιες ώρες λειτουργεί η ρεσεψιόν?
Η ρεσεψιόν του κάμπινγκ, κατά την υψηλή περίοδο, είναι ανοιχτή όλη μέρα από τις 08:00 π.μ. έως τις 22:00.
Μπορώ να πληρώσω με πιστωτική/χρεωστική κάρτα?
Σε όλα τα σημεία του κάμπινγκ μπορείτε να κάνετε χρήση της πιστωτικής/χρεωστικής σας κάρτας.
Που είναι το πλησιέστερο ΑΤΜ?
Μπορείτε να βρείτε στο Γύθειο μηχανήματα ΑΤΜ των τραπεζών ΕΘΝΙΚΗ, ΠΕΙΡΑΙΩΣ, ALPHA BANK & Eurobank (ταχυδρομείο).
Πού είναι το κοντινότερο Κέντρο Υγείας?
Για ιατρικά περιστατικά υπάρχει Κέντρο Υγείας στα 5km με παιδίατρο, ακτινολογικό και παθολόγους που λειτουργεί 24 ώρες.
Μπορώ να φέρω το ποδήλατο μου?
Ο χώρος μας είναι ιδανικός για ασφαλή ποδηλασία και μετακινήσεις εντός του κάμπινγκ. Σε περίπτωση που δεν θέλετε να φέρετε τα δικά σας ποδήλατα διατίθενται προς ενοικίαση στη Ρεσεψιόν ποδήλατα Mountain με δυνατότητα τοποθέτησης παιδικού καθίσματος για νήπιο και μικρότερα για παιδιά προσχολικής ηλικίας.
Τι θα χρειαστεί να φέρω μαζί μου?
Πράγματα που μπορεί να χρειαστείτε είναι φακός, φορτιστής, φαναράκι, σκοινί, μανταλάκια, μαξιλάρια & σεντόνια, εντομοαπωθητικά, sleeping bag,  στρώμα, μπαλαντέζα, πολύπριζο, σκεύη μαγειρικής & είδη κουζίνας. Πολλά από τα παραπάνω διατίθενται και προς πώληση στο μινι μάρκετ του κάμπινγκ.
Έχω ενοικιάσει σκηνή/τροχόσπιτο , τι συμπεριλαμβάνει?
Οι ενοικιαζόμενες σκηνές και τα τροχόσπιτα έχουν δικό τους τραπέζι με καρέκλες για 4 άτομα, στρώματα, πολύμπριζο & φως. Οι σκηνές Navajo και τα τροχόσπιτα έχουν δικό τους ψυγειάκι και ανεμιστήρα.
Μπορώ να ενοικιάσω/δανειστώ τραπεζοκαθίσματα?
Για όσους κατασκηνώνουν με δική τους σκηνή υπάρχουν κοινόχρηστοι χώροι με τραπέζια και καρέκλες στους οποίους μπορούν να τα χρησιμοποιήσουν ελεύθερα και χωρίς καμία χρέωση. Προς ενοικίαση δεν διατίθενται.
Τi συμπεριλαμβάνεται στην χρέωση μου?
Για όλους τους κατασκηνωτές  μας χωρίς χρέωση είναι: η χρήση κοινόχρηστης κουζίνας με εστίες υγραερίου, ψυγεία, καταψύκτες, ψύκτες νερού, ξαπλώστρες, ομπρέλες & πουφ, στα μπάνια χαρτί υγείας & σαπούνι χεριών, χρήση ζεστού νερού στους νιπτήρες και τα ντουζ, χρήση της πισίνας, παιδικής χαράς, baby παιδότοπου, δημιουργική απασχόληση παιδιών από 3 ετών έως 10+ , ψυχαγωγικά events όπως live μουσική, τραπέζι ping pong, βελάκια και το παιδικό θερινό σινεμά.
Υπάρχει διαθέσιμο WI FI ?
Οι ταχύτητες στην περιοχή μας είναι πολύ χαμηλές και ιδιαίτερα την υψηλή περίοδο η συνδεσιμότητα είναι δύσκολη. Υπάρχει δωρεάν wifi αλλά δεν είναι κατάλληλο για χρήση σε περίπτωση που το χρειάζεστε για εργασία.
Η πισίνα έχει ναυαγοσώστη?
Η πισίνα δεν έχει ναυαγοσώστη γιατί έχει 1.40 μ ύψος που βάσει νόμου δε χρειάζεται ναυαγοσώστη. Οι γονείς υποχρεούνται να επιβλέπουν τα παιδιά τους. Σε περίπτωση ατυχήματος θα πρέπει να ειδοποιηθεί απευθείας η ρεσεψιόν για να σας παρέχουμε τις πρώτες βοήθειες.
Επιτρέπονται βουτιές στην πισίνα?
Δεν επιτρέπονται, λόγω χαμηλού ύψους μπορεί να προκληθεί πολύ εύκολα ατύχημα. Επίσης, οι βουτιές πολλές φορές ενοχλούν τους άλλους κολυμβητές.
Υπάρχει πισίνα κατάλληλη για μωρα?
Υπάρχει στο χώρο της πισίνας ένα τμήμα 0.50 μ κατάλληλη για βρέφη και μωρά. Οι γονείς πρέπει να φροντίσουν να προμηθευτούν ειδικές πάνες για τη χρήση της μικρής πισίνας. Η είσοδος στην πισίνα χωρίς μαγιο ή ειδική πάνα απαγορεύεται.
Επιτρέπονται τα σκυλιά στο χώρο της πισίνας και του εστιατορίου?
Εφόσον ο χώρος είναι εξωτερικός και αεριζόμενος τα σκυλιά επιτρέπονται με το λουρί τους και τον ιδιοκτήτη τους. Δεν επιτρέπεται να ανεβαίνουν πάνω στις ξαπλώστρες και τα πουφ και να δένονται σε σημεία του κάμπινγκ χωρίς επίβλεψη.
Copyright © 2019 | Κάμπινγκ Στο Γύθειο - Camping Gythion Bay | gythiocamping.gr | Powered by: Digital4U
MHTE: 1248K201Γ015090000 Dream-Theme — truly premium WordPress themes
ACSI and ADAC Camping Card period starts from 01/09 and ends 31/10. We welcome all the campers that hold the card to visit our campsite, but we would like to inform that due to the great electricity increase that took place last September in Greece we discussed this huge problem with our ACSI inspectors and gave us the permition to increase the ACSI price according to our pricelist. The price of ACSI card this year is 23 €
More specifically ACSI wrote:
"The CCA rate was set last season on the basis of the campsite pricelist. Included are always max. 4 KWh per day.
The CCA pass holder also knows this because it is clearly described in our CCA guide and on our website.
This year, as a big exception, you can ask for an extra charge for electricity, but only if this extra charge is clearly mentioned on the regular price list of your campsite and if this charge has to be paid by all guests. So also to guests who come without a CCA card."